
yn (hst. 13 en 14) en begjinne de omdoarmingen troch de woestyn. Ferskate rampen treffe 

it folk fanwegen har oerhearrichheid. Sels Mozes en Aaron misgeane har en meie it Ian 

netyn (hst. 20). 

Yn 20:14 begjint de eigentlike opmars nei Kanadn en begjinne se ek tsjinstdn te underfi- 

nen. Earst fan Edom, der't hja omhinne reizgje. Sichon en Og, keningen fan Chesbon en 

Bazan, wurde fersle in, wylst Balak, de kening fan Modb Israel besiket te bestriden troch 

defalske profeet Bileam. Dy oanfal wurdt troch God sels ofslein (hst. 22-24). 

In hst. 33 wurdt de hiele reis nochris beskreaun dy't de Israeliten makke hawwe, yn hst. 

34 en 35 de grinzen en yndieling fan it Ian, benammen ek fan it part fan 'e Leviten. It 

teste haadstikjout noch bepalings oer it erfrjocht. 

5. Deuteronomium (is: twadde wet) 

Tsjintwurdich wurdt faak oannommen dat dit it boek is dat under kening Josjia yn 'e tim- 
pelfun is (2 Ken 22). Oaren nimme sels oan dat it doe skreaun is. It wurdt rekkene ta it 
wurkfan 'e Deuteronomist. Mar ek as men dy miening net oanhinget, is it dochs dudlik 
dat dit boek in apart plak yn 'e Torn ynnimt. Wylst de oare boeken op inoar oanslute, sa 
dat it ferhaal fierder giet, wurdt yn Deuteronomium weromsjoen nei dy skiednis en nei de 
wetjouwing. 

As it folk flak foar it Ian Kanadn stietjout Mozes, efkesfoar syn dea, it folk noch in leste 
ynstruksje. Hysels mei ommers it Ian net yn. Hy begjint mei in koart oersjoch oer de leste 
jierren sunt hja by de Hoareb weigien binne (hst. 1-3). Dan fermoannet er it folk, mei in 
ferwizing nei de skiednis, de wet fan God te underhdlden. Yn 'e hst. 5-30 giet er dan de 
hiele wetjouwing nochris nei, sa't Israel dy krige hat. Derby ferklearret er dy wet sa, dat 
dy past op 'e nije situaasje der't it folk strak yn ferkeare sil. Hja binne dan gjin folk fan 
bedoeinen mear, mar in folk dat op in fest plak wennet. Dat blykt bg. ut 'e motivearring 
fan it fjirde gebod. Yn Ex 20:11 wurdt ferwiisd nei de skepping, mar yn Deut 5:14b,15 
wurdt ferwiisd nei de uttocht ut Egypte en nei de sosjale betsjutting fan 'e sabbat (foar in 
festigefolk bedoeld). Sa kin ek de san. keningswet fan hst. 17 ferklearre wurde. Yn hst. 31 
begjinne dan de eigentlike ofskiedswurden fan Mozes, ofsletten mei de segen dy't er it folk 
jout. Yn it leste haadstik (34) leze wy fan 'e dea fan Mozes, dy't opfolge wurdt troch 
Jozua, de soanfan Nun. 

De skepping 



1 Yn it begjin hat God de himel en de 
ierde skepen. 2 De ierde wie leech en 
sunder foarm. It tsjuster lei oer de 6f- 
grun en Gods wyn sweve oer it wetter. 
3 Doe sei God: Lit der ljocht komme en 
der kaam ljocht. 4 En God seach dat it 
ljocht goed wie, en God makke skieding 
tusken ljocht en tsjuster. 5 God neamde 
it ljocht dei en it tsjuster neamde Er 
nacht. Sa waard it jun en moarn: de ear- 
ste dei. 6 Doe sei God: Lit der tusken de 
wetters in ferwulft komme, in skieding 
tussen wetter en wetter. 7 Sa makke God 
it ferwulft. Hy makke skieding tusken it 
wetter dat under en it wetter dat boppe it 
ferwulft wie. En it wie sa. 8 It ferwulft 
neamde God himel. Sa waard it jun en 
moarn: de twadde dei. 
9 Doe sei God: Lit it wetter dat under 
de himel is op ien plak gearrinne, dat it 



droege boppe komt. En sa kaam it. 10 
God neamde it droege Ian en it wetter 
dat gearrun wie, neamde Er see. En God 
seach dat it goed wie. 11 Doe sei God: 
Lit de ierde him grienje mei jong grien, 
mei gewaaks dat sied draacht, mei 
fruchtbeammen dy't neffens eigen aard 
frucht jouwe, der't sied yn sit, dat op 'e 
ierde fait. En sa kaam it. 12 De ierde liet 
jong grien utsprute, gewaaks dat sied 
draacht neffens eigen aard, en beammen 
dy't frucht drage, mei sied deryn, nef- 
fens eigen aard. En God seach dat it 
goed wie. 13 Sa waard it jun en moarn: 
de tredde dei. 

14 Doe sei God: Lit der ljochten komme 
oan it himelferwulft om underskied te 
meitsjen tusken dei en nacht. Hja moat- 
te tsjinje as tekens, sawol foar feste ti- 
den, as foar dagen en jierren, 15 en hja 
moatte ljochten weze oan it himelfer- 
wulft om ljocht te jaan op ierde. En sa 

kaam it. 16 God makke de beide grutte 
ljochten: it grutte ljocht om de dei te 
behearskjen en it lytsere ljocht om de 
nacht te behearskjen en ek makke Er de 
stjerren. 17 God sette se oan it himelfer- 
wulft om ljocht te jaan op ierde, 18 en 
om de dei en de nacht te behearskjen en 
underskied te meitsjen tusken ljocht en 
tsjuster. En God seach dat it goed wie. 

19 Sa waard it jun en moarn: de fjirde dei. 

20 Doe sei God: Lit it wetter tille fan 
libben en litte der fugels fleane boppe de 
ierde yn 'e loft by it ferwulft lans. 21 Sa 
skoep God de grutte seemeunsters en 
alle krioeljend libben der't it wetter fan 
optilt, allegearre neffens eigen aard en 
alles dat wjukken hat, allegearre neffens 
eigen aard. En God seach dat it goed 
wie. 22 Derop segene God har en sei: 
Wes fruchtber, win oan yn tal en mei- 
tsje it wetter yn 'e see fol; en lit de fugels 
tanimme op ierde. 23 Sa waard it jun en 
moarn: de fyfte dei. 

24 Doe sei God: Lit ut de ierde libbene 
wezens fuortkomme, allegearre neffens 
eigen aard: fee, kmpende bisten en wyl- 
de dieren fan 'e ierde, elk neffens eigen 
aard. En sa kaam it. 25 God makke de 
wylde dieren fan 'e ierde neffens har 
aard, it fee neffens syn aard en alles dat 
oer de grim krupt neffens syn aard. En 
God seach dat it goed wie. 
26 Doe sei God: Lit us minsken meitsje 
nei us byld en likenis en lit dy hearskje 
oer de fisken yn 'e see, oer de fugels 
yn 'e loft, oer it fee en oer de hiele ierde 
en oer alles dat oer de ierde krupt. 27 
Dat sa skoep God de minske nei syn ei- 
gen byld. Nei it byld fan God hat Er 
him skepen. Manlik en froulik hat Er 
har skepen. 28 Doe segene God se en 
Hy sei tsjin har: Wes fruchtber en win 
oan yn tal. Meitsje de ierde fol en 
tsjinstber. Hearskje oer de fisken yn 'e 
see, oer de fugels yn 'e loft en oer alle 
libben dat him op ierde beweecht. 
29 Fierders sei God: Sjoch, alle sieddra- 
gend gewaaks op 'e hiele ierde jou Ik 
jimme en alle beammen mei fruchten, 
der't sied yn sit, dat sil jim iten weze. 30 
Mar de griene spruten fan it gewaaks, 
dat is iten foar alle dieren op 'e ierde, 
foar alle fugels yn 'e loft en foar alles 
dat libbet, dat oer de ierde krupt. En sa 



kaam it. 31 Doe seach God alles dat Er 
makke hie, en sjoch: it wie tige goed. Sa 
waard it jun en moarn: de sechste dei. 

1 : 1 himel en ierde - is it hielal. 

1:2 Ek oare fertalingen binne mooglik: 

a. Gods Geast striek (of: sweve) oer it wetter. 
Mar dat hat foar us in dogfnatyske bygedachte, 
dy't de tekst hjir net hat. 

b. In fule stoarm jage oer it wetter. Dat seit lyk- 
wols wer minder as dat hjir bedoeld is. 

1:5 Ut ien dei, in twadde dei - (f. 8 ensfh.) kin 
opmakke wurde dat hjir net bedoeld hoecht te 
wezen dat it san opienfolgjende dagen west 
haw we. 

1:11 dat op 'e ierde fait - H op 'e ierde. Bedoeld 
kin ek weze: sa moat it op ierde gean. Ek kin it 
fertaald wurde as 'boppe de ierde' (de beam- 
frucht hinget ommers boppe de ierde!). 
1:14 feste tiden - Hjir sil tocht wurde moatte 
oan 'e feste tiden fan de grutte feesten yn Israel. 
1:26 nei us byld en likenis - (sj. ek 2:7). De min- 
ske is ferantwurdlik foar syn dieden en hy kin 
God bewust tsjinje (fgl. ek Ef 4:24 en Kol 3:10). 

2 De sabbat 

1 Sa wienen dan de himel en de ierde, 
mei alles dat derby heart, klearkommen. 

2 Op de sande dei hie God it wurk der't 
Er mei dwaande west hie, ta in ein 
brocht en Hy reste dy sande deis ut fan 
alle wurk dat Er dien hie. 3 Dat God se- 
gene de sande dei en hillige dy, want dy 
deis reste Er ut fan al syn wurk dat Er 
skeppende ta stan brocht hie. 

De skeppingfan 'e minske 

4 Dit is de skiednis fan 'e himel en 'e 
ierde wat har skepping oanbelanget. De 
deis dat God de Heare ierde en himel 
makke, 5 doe wie der noch hiele ndal 
gjin beamkeguod op ierde en der wie 
hielendal gjin grien utspruten op it fjild, 
want God de Heare hie it noch net reine 
litten op ierde en der wie gjin minske 
om de grun te be-arbeidzjen, 6 mar der 
kaam in damp op ut 'e ierde en halde de 
hiele boppegrun wiet. 7 En God de Hea- 
re hat de minske foarme, stof ut 'e ier- 
de, en de libbenssiken blies Er him yn 'e 
noas. Sa waard de minske in libben we- 
zen. 

It Paradys 

8 God de Heare lei in hof oan yn Eden, 
yn it easten en der sette Er de minske 
del, dy't Er foarme hie. 9 En God de 
Heare liet allegear beammen ut 'e grun 

opsjitte, begearlik om nei te sjen en 
goed om fan te iten. De libbensbeam 
stie midden yn it hof en ek de beam om 
te witten fan goed en kwea. 
10 Ut Eden wei run in rivier, dy't it hof 
wetter joech. Derwei splitste er him yn 
fjouwer earmen. 11 De iene hjit Pisjon, 
dy't om it hiele Ian Chawila hinne rint; 
der sit goud 12 en it goud der is best. 
Der is ek balsemhars en de sjohamstien. 
13 De twadde rivier hjit Gichon; dy rint 
om it hiele Ian Kusj hinne. 14 De tredde 
rivier hjit Tigris; dy rint eastlik fan As- 
sy rie. En de fjirde rivier is de Eufraat. 

It proefgebod 

15 God de Heare naam de minske en 
joech him in plak yn it hof fan Eden om 
dat te be-arbeidzjen en der op te passen. 

16 En God de Heare hiet de minske: 
Alle beammen yn it hof meisto frij fan 
ite, 17 mar de beam om te witten fan 
goed en kwea, der meist net fan ite, 
want de deis datst derfan ytst, silst grif 
stjerre. 

De skeppingfan 'efrou 

18 God de Heare sei: It is net goed dat 
de minske allinne is. Ik sil in help foar 
him meitsje dy't by him past. 19 Doe't 
God de Heare alle dieren op it fjild en 
alle fugels yn 'e loft foarme hie ut ierde, 
liet Er se by de minske komme, om te 
sjen hoe't dy har beneame soe, en sa't 
de minske elk libben wezen beneamde, 
sa soe er hjitte. 20 Sa joech de minske 
nammen oan alle fee, oan 'e fu- 
gels yn 'e loft en oan 'e wylde dieren 
op it fjild, mar in help dy't by him paste, 
fun de minske net. 21 Doe liet God de 
Heare in djippe sliep op 'e minske falle. 
En wylst er sliepte, naam Er ien fan syn 
ribben en makke dat plak wer ticht mei 
fleis. 22 En fan 'e ribbe, dy't Er ut 'e 
minske nommen hie, boude God de 
Heare in frou en dy brocht Er by de 
minske. 23 Doe sei de minske: 

Dizze kear is it 

bien fan myn biente 

en fleis fan myn fleis. 

Manninne sil se hjitte, 

want ut 'e man is se nommen. 
24 Derom giet in man by syn heit en 
mem wei en hinget syn frou oan en hja 



wurde folslein ien. 25 En de minske en 
syn frou wienen beide neaken, mar hja 
skammen har net foarinoar. 

2:8 Eden - betsjut yn H 'leaflikheid'. Somliken 

tinke dat it wurd ut it Sumearysk liend is en 

'steppe' betsjut. 

2:9-14 It is net krekt ut te meitsjen wer't it hof 

lein hat. De Eufraat en de Tigris binne de beken- 

de rivieren. Pisjon en Gichon binne net bekend. 

Soms wurdt wol tocht oan Ganges en Nyl. By it 

Ian Chawila wurdt wol tocht oan Arabie. Mei 

Kusj wurdt ornaris Etiopie bedoeld. 

sjohamstien - frij wis wurdt hjir de chrysopraas 

mei bedoeld. 

2:15 der op te passen - de kweade macht bestie 

dus doe ek al! 



3 De sundefal 

1 No wie de slange gewykster as alle 
oare dieren fan it fjild, dy't God de Hea- 
re makke hie. Dy sei tsjin 'e frou: Hat 
God wier sein, dat jimme fan gjinien 
fan 'e beammen fan it hof ite meie? 2 
En de frou sei tsjin 'e slange: Wy meie 
ite fan 'e beamfruchten yn it hof, 3 mar 
fan 'e fruchten fan 'e beam dy't midden 
yn it hof stiet hat God sein: Der meie 
jim net fan ite en der ek net oankomme, 
oars sille jimme stjerre. 4 De slange sei 
lykwols tsjin de frou: Jim sille wier net 
stjerre, 5 mar God wit wol, dat de deis 
dat jim derfan ite, jimme de eagen iepen 
gean sille en dat jim dan as God weze 
sille en weet hawwe fan goed en kwea. 6 
Doe seach de frou, dat de beam goed 
wie om fan te iten, en dat er in lust foar 
de eagen wie, ja in oanloklike beam om 
oardiel te krijen. Dat se naam fan syn 
frucht en iet. Hja joech der fan oan har 
man dy't by har wie en ek dy iet. 7 Doe 
gongen har beide de eagen iepen en hja 
waarden gewaar dat se neaken wienen, 
dat hja knoopten figebleden oaninoar en 
makken harsels skelkjes. 

God siket de minsken 

8 Doe hearden se yn 'e wyn oerdei it 
lud fan God de Heare troch it hof gean 
en de minske en syn frou ferskulen har 
foar God de Heare tusken de beammen 
yn it hof. 9 Mar God de Heare rop de 
minske en frege him: Wer biste? 10 Hy 
sei: Ik hearde jo lud yn it hof en doe 
waard ik bang, want ik bin neaken en 
doe haw ik my ferskule. 11 Mar Hy sei: 

Wa hat dy ferteld datst neaken bist? 
Hast faaks fan 'e beam iten der't Ik dij 
fan hjitten hie datst der net fan ite 
mochtst? 12 De minske sei: De frou, dy't 
Jo njonken my set hawwe, dy hat my 
fan 'e beam jun en doe haw ik iten. 13 
Doe sei God de Heare tsjin 'e frou: Wat 
hast no dien? En de frou sei: De slange 
hat my bedragen en doe haw ik iten. 

De straf 

14 Doe sei God de Heare tsjin 'e slange: 
Omdatst dit dien hast, bist ferflokt, 
mear as it fee en as alle dieren op 

it fjild. 

Op dyn liif silste gean en stof silst ite 

al dyn libbensdagen. 

15 Fijanskip set Ik tusken dij en de frou, 
tusken dyn neigeslacht en harres. 
Dat sil dij de kop temoarselje 

en do silst it de hakke temoarselje. 

16 Tsjin 'e frou hat Er sein: 
Tige swier sil Ik meitsje 
de lest fan dyn dracht. 
Mei lest silste bern krije. 

Nei dyn man sil dyn begearte utgean 
en hy sil oer dy hearskje. 

17 Tsjin 'e minske hat Er sein: Omdat- 
sto harke hast nei wat dyn frou sei en 
iten hast fan 'e beam, der't Ik dy fan 
hjitten hie: Do silst der net fan ite: 

Ferflokt is de grun om dij. 
Mei lest silste derfan ite 
al dyn libbensdagen. 

18 Toarnen en stikels sil er dy opbringe 
en it griene kriid fan it fjild silst ite. 

19 Mei it swit op 'e foarholle silste brea- 
ite 

salang datst weromgiest nei de grun, 

want der bist ut nommen. 

Want stof biste 

en stof silst wer wurde. 

20 De minske neamde syn frou Eva, 
omdat se de mem wurden is fan alle lib- 
benen. 21 God de Heare makke foar de 
minske en syn frou klean fan huden en 
die har dy oan. 

De minske fuortstjoerd ut it 
paradys 

22 En God de Heare sei: Sjoch, wat it 
witten fan goed en kwea oanbelanget, is 
de minske wurden as ien fan us. As er 
no mar net de nan utstekt en nim ek 



fan 'e libbensbeam en yt derfan, want 
dan soe der oan syn libben noait in ein 
komme. 23 Dat God de Heare stjoerde 
him ut it hof fan Eden wei, om de grun 
te be-arbeidzjen der't er ut nommen 
wie. 24 Sa ferdreau Er de minske en Hy 
sette kearub-ingels east fan it hof fan 
Eden del en de flam fan it beweegjende 
swurd, om wacht te halden oer de wei 
nei de libbensbeam. 

3:7 dat se neaken wienen - it earste gefolch fan 

de sundefal is, dat de minsken fan inoar fer- 

frjemdzje. 

3:8 hja ferskulen har - de minske ferfrjemdet ek 

fan God. 

